תואומס הולופאינן

תואומס לאורי יוהאנס הולופיינן (בפינית: Tuomas Lauri Johannes Holopainen; נולד ב-25 בדצמבר 1976) הוא מלחין וקלידן פיני הידוע כמייסד להקת המטאל סימפוני נייטוויש. הולופאינן נולד בעיירת הגבול קיטה במזרח פינלנד לאביו היזם פנטי הולופאינן ולאמו, מורה למוזיקה קריסטי נורטיה הולופאינן. תואומס הוא הבן הצעיר במשפחה - אחותו הגדולה סוזנה היא רופאה כירורגית-אורולוגית ואחיו פטרי הוא עוזר רפואה. הוא נמשך למוזיקה כבר מגיל צעיר ואמו רשמה אותו לכיתת הפסנתר בבית הספר וניסתה לחבב עליו מוזיקה קלאסית. עם השנים למד לנגן גם בקלרינט וסקסופון. במשך 11 שנים למד בבית הספר למוזיקה תאוריה מוזיקלית והתקבל ללימודי אוקיינוגרפיה באוניברסיטה. החל מ-1993 הולופאינן ניגן כקלידן בכמה להקות ביניהן: Darkwoods My Betrothed, Dismal Silence, Nattvindens Gråt ו-Sethian. ב-1996 הקים את נייטוויש - להקת מטאל סימפוני/פאוור מטאל מצליחה. הולופאינן הוא חובב ספרי וסרטי פנטזיה ובראיונותיו לתקשורת הצהיר כי הוא אוהב את ג'.ר.ר. טולקין וסטיבן קינג ואת ספריהם שר הטבעות וספרי המגדל האפל. הוא גם חובב סדרת רומח הדרקון ובחורף 2006 התוודה כי צפה בסרט הכפר 10 פעמים בשבוע, לעיתים פעמיים-שלוש ביום. הולופאינן הוא חובב פסקולים של סרטים ובעיקר מחבב את המוזיקה של המלחין הנס צימר. הולופאינן אינו מגדיר את עצמו כדתי אלא בעל ראש פתוח וטען כי הדת עצמה אינה רעה אלא מה שאנשים עשו ממנה והצהיר כי הדת שלו היא אישית. הוא הודה כי הוא מאמין בקיומו של אלוהים, אך מתייחס אליו בהומור. להקת נייטוויש הוקמה במהלך קומזיץ שערך הולופאינן עם חבריו ובמהלכה העלה את הרעיון להקים להקה משלו. הוא ביקש מבת כיתתו, טאריה טורונן והגיטריסט אמפו וורינן להצטרף למה שהיה אז פרויקט אקוסטי. אחרי ששמע את טאריה טורונן שרה ונטייתו של הגיטריסט אמפו וורינן למטאל, כמו גם סגנון הנגינה של יוקה נוואלאינן, כל אלה הובילו את תואומס להפוך את הלהקה ללהקת מטאל. ב-2005 פיטר הולופאינן את הסולנית טאריה טורונן באמצעות מכתב ציבורי באתר הלהקה, ובו טען כי טאריה כבר אינה רואה את טובת הלהקה אלא רק רודפת כסף ופרסום ומאז נישואיה כבר אינה רואה את טובת הלהקה לנגד עיניה. ב-2007 הוכרזה אנט אולזון כסולנית מחליפה, ובשנת 2013 הוחלפה אולזון על ידי פלור ינסן. פיטוריה של טאריה הביאו להטחת האשמות וסכסוך שהתגלע בין בעלה של טאריה לחברי הלהקה. בחודש אוגוסט 2011 החלו צילומי הסרט "Imaginaerum" בו השתתף תואומס הולופאינן, הסרט הנושא את שמו של האלבום החדש של הלהקה מאותה שנה, הולופאינן השתתף כיוצר ומלחין פסקול הסרט. Angels Fall First Oceanborn Wishmaster Over the Hills and Far Away EP Century Child Once Dark Passion Play Made in Hong Kong (And in Various Other Places) Imaginaerum Endless Forms Most Beautiful Heirs of the Northstar Autumn Roars Thunder Witch-Hunts Sarvivuori Loppuun Ajettu Lisää Persettä Rättipäille Peräaukko Sivistyksessä Auri Music Inspired by the Life and Times of Scrooge Fallen (For My Pain album) יחד עם להקת For My Pain... Into the Silence עם Sethian Love and Other Disasters עם Sonic Syndicate Imaginaerum אתר האינטרנט הרשמי של תואומס הולופאינן תואומס הולופאינן, ברשת החברתית פייסבוק תואומס הולופאינן, ברשת החברתית אקס (טוויטר) תואומס הולופאינן, במסד הנתונים הקולנועיים IMDb (באנגלית) תואומס הולופאינן, באתר אפל מיוזיק (באנגלית) תואומס הולופאינן, באתר ספוטיפיי תואומס הולופאינן, באתר Last.fm (באנגלית) תואומס הולופאינן, באתר AllMusic (באנגלית) תואומס הולופאינן, באתר MusicBrainz (באנגלית) תואומס הולופאינן, אמן באתר Encyclopedia Metallum (באנגלית) תואומס הולופאינן, להקה באתר Encyclopedia Metallum (באנגלית) תואומס הולופאינן, באתר דיזר תואומס הולופאינן, באתר Discogs (באנגלית) תואומס הולופאינן, באתר Songkick (באנגלית)